Skagens Museum kan fra 4. maj præsentere den største udstilling nogensinde med værker af P. S. Krøyer. Udstillingen "Krøyer - i et internationalt lys" rummer et repræsentativt udvalg af de bedste Krøyermalerier. Torsdag ankom de mange malerier til Skagens Museum, hvor de skal udstilles frem til 2. september. Udstillignen har været vist på Den Hirschsprungske Samling i København som sammen med Skagens Museum har leveret en stor del af malerierne. Men flere af malerierne i udstillignen har normalt hjemme i udlandet. Blandt de udenlandske lånere er blandt andre Göteborg Konstmuseum, Nasjonalmuseet for kunst, arkitektur og design i Oslo, Nationalmuseum i Stockholm, Musée d'Orsay i Paris, Philadelphia Museum of Art, Niedersächsisches Landesmuseum i Hannover, Kunsthalle zu Kiel, Museum für Kunst und Kulturgeschichte der Hansestadt Lübeck og Museum Kunst der Westküste i Föhr.
En lang række Krøyer-malerier, som normalt er udstillet i udlandet, kommer til Skagens museum.